PMIndiaData/PMIndiaSum huggingface dataset:
ନୌସେନା ଦିବସ ଅବସରରେ ଭାରତୀୟ ନୌସେନାକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ନୌସେନା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ନୌସେନା କର୍ମଚାରୀଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ନୌସେନା ଦିବସର ଅଭିନନ୍ଦନ । ଭାରତୀୟ ନୌସେନାର ଉଲ୍ଲେଖନୀୟ ଅବଦାନ ପାଇଁ ଆମେ ଗର୍ବିତ । ନିଜ ପେଶାଦାରୀ ମନୋଭାବ ଓ ଅଦମ୍ୟ ସାହସ ପାଇଁ ଆମ ନୌସେନା ବେଶ ସମ୍ମାନିତ । ପ୍ରାକୃତିକ ବିପର୍ଯ୍ୟୟ ଭଳି ସଙ୍କଟଜନକ ସ୍ଥିତିର ମୁକାବିଲା ପାଇଁ ଆମ ନୌସେନା କର୍ମଚାରୀମାନେ ସବୁବେଳେ ଅଗ୍ରଣୀ ଭୂମିକା ଗ୍ରହଣ କରିଥାନ୍ତି ।”
ଗୋରଖପୁର, ସିଂଦ୍ରି ଓ ବରାଉଣି ସାର କାରଖାନାର ପୁନରୁଦ୍ଧାର ହେବ

ଅଚଳ ହୋଇ ପଡିଥିବା ଗୋରଖପୁର, ସିଂଦ୍ରି ଏବଂ ବରାଉଣିସ୍ଥିତ ସାର କାରଖାନାର ପୁନରୁଦ୍ଧାର ହେବ । ଏ ସଂକ୍ରାନ୍ତ ପ୍ରସ୍ତାବକୁ ବୁଧବାର (13.07.2016) ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଅନୁମୋଦନ ଦିଆଯାଇଛି । ଅଚଳ ହୋଇ ପଡିଥିବା ତିନୋଟି ସାର କାରଖାନା ମଧ୍ୟରୁ ସିଂନ୍ଦ୍ରି (ଝାଡଖଣ୍ଡ) ଏବଂ ଗୋରଖପୁର (ଉତ୍ତର ପ୍ରଦେଶ) ଭାରତୀୟ ସାର ନିଗମ ଲିମିଟେଡ (ଏଫ.ସି.ଏଲ)ର ଥିବାବେଳେ ବରାଉଣି (ବିହାର) ସାର କାରଖାନା ହିନ୍ଦୁସ୍ଥାନ ସାର ନିଗମ ଲିମିଟେଡର ଏକ ୟୁନିଟ । ଏହି ତିନୋଟି ଅଚଳ ସାର କାରଖାନା ମୁଖ୍ୟତଃ ସ୍ୱତନ୍ତ୍ର ଯୌଥ କମ୍ପାନୀ ବା ଏସ.ପି.ଭି ମାଧ୍ୟମରେ ପୁନରୁଦ୍ଧାର ହେବ। ଜାତୀୟ ତାପଜ ବିଦ୍ୟୁତ ନିଗମ (ଏନ.ଟି.ପି.ସି), କୋଇଲା ଇଣ୍ଡିଆ ଲିମିଟେଡ (ସି.ଆଇ.ଏଲ), ଭାରତୀୟ ତୈଳ ନିଗମ ଲିମିଟେଡ (ଆଇ.ଓ.ସି.ଏଲ) ଏବଂ ଏଫ.ସି.ଆଇ.ଏଲ ତଥା ଏଚ.ଏଫ.ସି.ଏଲ ପରି ସରକାରୀ ଉଦ୍ୟୋଗଗୁଡିକ ଦ୍ୱାରା ମନୋନୟନ ଭିତ୍ତିରେ ସେହି ଏସ.ପି.ଭି କରାଯିବ । ସିଂନ୍ଦ୍ରି, ଗୋରଖପୁର ଏବଂ ବରାଉଣିଠାରେ ନୂତନ ସାର କାରଖାନା ସ୍ଥାପନ ଦ୍ୱାରା ବିହାର, ପଶ୍ଚିମବଂଗ ଏବଂ ଝାଡଖଣ୍ଡ ରାଜ୍ୟରେ କ୍ରମାଗତ ଭାବେ ବଢ଼ୁଥିବା ୟୁରିଆ ଚାହିଦା ପୂରଣ ହୋଇପାରିବ । ପଶ୍ଚିମ ଏବଂ କେନ୍ଦ୍ରୀୟ ଭାରତ ଅଂଚଳରୁ ଦୀର୍ଘ ପଥରେ ପରିବହନ ହୋଇ ଆସୁଥିବା କାରଣରୁ ଉତର ରେଳପଥ ଏବଂ ସଡକ ପଥ ଉପରେ ଯେଉଁ ଚାପ ରହିଛି, ତାହା ଆପେ ଆପେ ହ୍ରାସ ପାଇବ। ଏହାଦ୍ୱାରା ମାଲ ପରିବହନ କ୍ଷେତ୍ରରେ ଯେଉଁ ସବସିଡି ରହିଛି ତାହା ମଧ୍ୟ ସଂଚିତ ହୋଇ ରହିପାରିବ । ଏହା ମଧ୍ୟ ସେହି ଅଂଚଳରେ ଆର୍ଥିକ ଅଭିବୃଦ୍ଧି ଘଟାଇ ପାରିବ । ଆଂଚଳିକ କ୍ଷେତ୍ରରେ ଆର୍ଥିକ ଅଭିବୃଦ୍ଧି ବ୍ୟତୀତ ଏହି ସାର କାରଖାନାଗୁଡିକ ପ୍ରତ୍ୟକ୍ଷ ଭାବେ 1200 ଏବଂ ପରୋକ୍ଷ ଭାବେ 4500 ଲୋକଙ୍କୁ ନିଯୁକ୍ତି ଦେଇପାରିବ। ମେସର୍ସ ଗ୍ୟାସ ଅଥରିଟି ଅଫ ଇଣ୍ଡିଆ ଲିମିଟେଡ (ଗେଲ) ଇତି ମଧ୍ୟରେ ଜଗଦୀଶପୁରରୁ ହଳଦିଆ ମଧ୍ୟରେ ଗ୍ୟାସ ପାଇପଲାଇନ ବିଛାଇବା ପାଇଁ ଯୋଜନା କରିଛି । ଏହି ସାର କାରଖାନାଗୁଡିକ ସେହି ପାଇପ ଲାଇନର ମୁଖ୍ୟ ଗ୍ରାହକ ହେବେ ଏବଂ ସ୍ଥାୟୀତ୍ୱକୁ ବଢ଼ାଇବେ । ଜଗଦୀଶପୁର-ହଳଦିଆ ପାଇପ ଲାଇନ ପୂର୍ବ ଭାରତରେ ଗୁରୁତ୍ୱପୂର୍ଣ୍ଣ ଭିତ୍ତିଭୂମି ବିକାଶରେ ମୁଖ୍ୟ ଭୂମିକା ଗ୍ରହଣ କରିବ ଏବଂ ସମ୍ପୃକ୍ତ ଅଂଚଳରେ ଆର୍ଥିକ ଅଭିବୃଦ୍ଧିକୁ ବହୁ ଗୁଣିତ କରିବ । ଏଥି ପୂର୍ବରୁ ଅର୍ଥନୈତିକ ବ୍ୟାପାର ସଂକ୍ରାନ୍ତ କେବିନେଟ କମିଟି ୟୁରିଆ ପାଇଁ ଗ୍ୟାସ ଗଛିତ କାର୍ଯ୍ୟକୁ ଅନୁମୋଦନ ଦେଇଛନ୍ତି । ଯାହାଫଳରେ ଏହି କାରଖାନାଗୁଡିକ ପୁନରୁଦ୍ଧାର ପରେ ନିର୍ଦ୍ଧାରିତ ଦରରେ ଗ୍ୟାସ ପାଇପାରିବେ ଏବଂ ବିଶ୍ୱ ସ୍ତରୀୟ ପ୍ରତିଯୋଗୀତାରେ ଭାଗିଦାର ହୋଇପାରିବେ ।
କେ.ପି.ଏସ. ଗିଲଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ଶ୍ରୀ କେ.ପି.ଏସ. ଗିଲଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି । “ଆଇନ ଶୃଙ୍ଖଳା ଏବଂ ସୁରକ୍ଷା କ୍ଷେତ୍ରରେ ଦେଶ ପ୍ରତି ତାଙ୍କର ସେବା ପାଇଁ କେ.ପି.ଏସ. ଗିଲ ଚିର ସ୍ମରଣୀୟ ହୋଇ ରହିବେ । ତାଙ୍କ ନିଧନ ଯୋଗୁଁ ମୁଁ ମର୍ମାହତ ଏବଂ ସମବେଦନା ଜଣାଉଛି”, ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ଜାନୁଆରୀ ୬ ଓ ୭ ତାରିଖରେ ଦିଲ୍ଲୀରେ ମୁଖ୍ୟ ସଚିବମାନଙ୍କର ଦ୍ୱିତୀୟ ଜାତୀୟ ସମ୍ମିଳନୀରେ ଅଧ୍ୟକ୍ଷତା କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୬ ଏବଂ ୭ ଜାନୁଆରୀ, ୨୦୨୩ ରେ ଦିଲ୍ଲୀରେ ମୁଖ୍ୟ ଶାସନ ସଚିବମାନଙ୍କ ଦ୍ୱିତୀୟ ଜାତୀୟ ସମ୍ମିଳନୀରେ ଅଧ୍ୟକ୍ଷତା କରିବେ । ଏହା କେନ୍ଦ୍ର ଏବଂ ରାଜ୍ୟ ସରକାରଙ୍କ ସହଭାଗିତାକୁ ଆହୁରି ବୃଦ୍ଧି କରିବା ଦିଗରେ ଆଉ ଏକ ପ୍ରମୁଖ ପଦକ୍ଷେପ ହେବ । ମୁଖ୍ୟ ସଚିବମାନଙ୍କର ଅନୁରୂପ ପ୍ରଥମ ସମ୍ମିଳନୀ ୨୦୨୨ ମସିହା ଜୁନ୍ ମାସରେ ଧର୍ମଶାଳାରେ ଅନୁଷ୍ଠିତ ହୋଇଥିଲା । ଏହି ବର୍ଷ ମୁଖ୍ୟ ସଚିବମାନଙ୍କର ଜାତୀୟ ସମ୍ମିଳନୀ ୨୦୨୩ ଜାନୁୟାରୀ ୫ରୁ ୭ ତାରିଖ ପର୍ଯ୍ୟନ୍ତ ଦିଲ୍ଲୀରେ ଅନୁଷ୍ଠିତ ହେବ । ଏହି ତିନି ଦିନିଆ ସମ୍ମିଳନୀରେ ରାଜ୍ୟ ସହଭାଗିତାରେ ଦ୍ରୁତ ଏବଂ ସ୍ଥାୟୀ ଅର୍ଥନୈତିକ ଅଭିବୃଦ୍ଧି ହାସଲ ଉପରେ ଧ୍ୟାନ ଦିଆଯିବ । ଏଥିରେ କେନ୍ଦ୍ର ସରକାରଙ୍କ ପ୍ରତିନିଧୀ, ମୁଖ୍ୟ ଶାସନ ସଚିବ ଏବଂ ସମସ୍ତ ରାଜ୍ୟ / କେନ୍ଦ୍ରଶାସିତ ଅଞ୍ଚଳର ଅନ୍ୟ ବରିଷ୍ଠ ଅଧିକାରୀ ତଥା ଡୋମେନ୍ ବିଶେଷଜ୍ଞଙ୍କୁ ନେଇ ୨୦୦ ରୁ ଅଧିକ ବ୍ୟକ୍ତି ଅଂଶଗ୍ରହଣ କରିବେ । ବିକାଶ ଏବଂ ନିଯୁକ୍ତି ସୃଷ୍ଟି ତଥା ଅନ୍ତର୍ଭୂକ୍ତି ମାନବ ବିକାଶ ଉପରେ ଏକ ବିକଶିତ ଭାରତ ହାସଲ ପାଇଁ ସହଯୋଗୀ କାର୍ଯ୍ୟ ଲାଗି ଏହି ସମ୍ମିଳନୀ ଭିତ୍ତିପ୍ରସ୍ତର ସ୍ଥାପନ କରିବ । ନୋଡାଲ ମନ୍ତ୍ରଣାଳୟ, ନୀତି ଆୟୋଗ, ରାଜ୍ୟ / କେନ୍ଦ୍ରଶାସିତ ଅଞ୍ଚଳ ଏବଂ ଡୋମେନ୍ ବିଶେଷଜ୍ଞଙ୍କ ମଧ୍ୟରେ ଗତ ତିନିମାସ ମଧ୍ୟରେ ୧୫୦ ରୁ ଅଧିକ ସିଧାସଳଖ ଏବଂ ଭର୍ଚୁଆଲ୍ ପରାମର୍ଶଦାତା ବୈଠକରେ ବ୍ୟାପକ ଆଲୋଚନା ପରେ ଏହି ସମ୍ମିଳନୀର ଏଜେଣ୍ଡା ସଂକ୍ରାନ୍ତରେ ନିଷ୍ପତ୍ତି ନିଆଯାଇଛି । ସମ୍ମିଳନୀ ସମୟରେ ଆଲୋଚନା ଛଅଟି ବିଷୟ ଉପରେ ଅନୁଷ୍ଠିତ ହେବ (୧) ଏମଏସଏମଇ ଉପରେ ଗୁରୁତ୍ୱ; (୨) ଭିତ୍ତିଭୂମି ଏବଂ ବିନିଯୋଗ; (୩) ସର୍ବନିମ୍ନ ଅନୁପାଳନ; (୪) ମହିଳା ସଶକ୍ତିକରଣ; (୫) ସ୍ୱାସ୍ଥ୍ୟ ଏବଂ ପୁଷ୍ଟିକର; (୬) ଦକ୍ଷତା ବିକାଶ । ତିନୋଟି ବିଶେଷ ଅଧିବେଶନ ମଧ୍ୟ ଅନୁଷ୍ଠିତ ହେବ (୧) ବିକଶିତ ଭାରତ: ଶେଷ ମାଇଲରେ ପହଞ୍ଚିବା; (୨) ପାଞ୍ଚ ବର୍ଷର ଦ୍ରବ୍ୟ ଏବଂ ସେବା କର (ଜିଏସଟି) – ଶିକ୍ଷା ଏବଂ ଅଭିଜ୍ଞତା; ଏବଂ (୩) ଆର୍ନ୍ତଜାତୀୟ ରାଜନୈତିକ ଆହ୍ୱାନ ଏବଂ ଭାରତର ପ୍ରତିକ୍ରିୟା । ଏହା ବ୍ୟତୀତ ଚାରୋଟି ବିଷୟ ଉପରେ ଧ୍ୟାନ ଦିଆଯିବା ସହିତ ଆଲୋଚନା ହେବ (୧) ଲୋକାଲ ଫର୍‍ ଭୋକାଲ୍‌; (୨) ଆନ୍ତର୍ଜାତୀୟ ମିଲେଟ୍ ବର୍ଷ; (୩) ଜି୨୦: ରାଜ୍ୟମାନଙ୍କର ଭୂମିକା; ଏବଂ (୪) ଉଦୀୟମାନ ପ୍ରଯୁକ୍ତିବିଦ୍ୟା ପ୍ରତ୍ୟେକ ବିଷୟ ଅନ୍ତର୍ଗତ ରାଜ୍ୟ / କେନ୍ଦ୍ରଶାସିତ ଅଞ୍ଚଳରୁ ସର୍ବୋତ୍ତମ ଅଭ୍ୟାସ ମଧ୍ୟ ସମ୍ମିଳନୀରେ ଉପସ୍ଥାପିତ ହେବ ଯାହା ଦ୍ୱାରା ରାଜ୍ୟମାନେ ପରସ୍ପରଠାରୁ ଶିଖିବେ । ପ୍ରଧାନମନ୍ତ୍ରୀଙ୍କ ନିର୍ଦ୍ଦେଶ ଅନୁଯାୟୀ, ମୁଖ୍ୟ ସମ୍ମିଳନୀ ପୂର୍ବରୁ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳ ସହିତ ତିନିଟି ଭର୍ଚୁଆଲ ସମ୍ମିଳନୀ ମଧ୍ୟ ଅନୁଷ୍ଠିତ ହେବ ଯାହାର ବିଷୟବସ୍ତୁ ହେଉଛି (୧) ଜିଲ୍ଲାଗୁଡ଼ିକର ଆଧାର ଭିତ୍ତିକ ବିକାଶ (୨) ବୃତ୍ତାକାର ଅର୍ଥନୀତି (୩) କେନ୍ଦ୍ରଶାସିତ ଅଞ୍ଚଳ ମଡେଲ । ଏହି ଭର୍ଚୁଆଲ୍ ସମ୍ମିଳନୀର ଫଳାଫଳଗୁଡିକ ମୁଖ୍ୟ ସଚିବମାନଙ୍କର ଜାତୀୟ ସମ୍ମିଳନୀରେ ଉପସ୍ଥାପିତ ହେବ ।
ନଦୀ ଆନ୍ତଃସଂଯୋଗୀକରଣ ପାଇଁ ଗଠିତ ସ୍ୱତନ୍ତ୍ର ସମିତିର ସ୍ଥିତି ଓ ପ୍ରଗତି ସମ୍ପର୍କରେ ଅବଗତ ହେଲେ କ୍ୟାବିନେଟ

ନଦୀଗୁଡ଼ିକର ଆନ୍ତଃସଂଯୋଗୀକରଣ ନିମନ୍ତେ 01.07.2016 ଠାରୁ 31.03.2018ମଧ୍ୟରେ ନଦୀଗୁଡ଼ିକର ଆନ୍ତଃସଂଯୋଗୀକରଣ ପାଇଁ ଗଠିତ ସ୍ୱତନ୍ତ୍ର ସମିତିର ରିପୋର୍ଟ ବିଷୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ ଅବଗତ କରାଯାଇଥିଲା । 2002ର ରିଟ ପିଟିସନ (ଦେୱାନୀ)-512 : ‘ନଦୀଗୁଡ଼ିକର ନେଟୱାର୍କିଂ’ ସହିତ 2002ର ରିଟ ଆବେଦନ ସଂଖ୍ୟା 668 ମାମଲାରେ ମାନନୀୟ ସର୍ବୋଚ୍ଚ ନ୍ୟାୟାଳୟ 27.02.2012ରେ ଦେଇଥିବା ରାୟ ସନ୍ଦର୍ଭରେ ନଦୀଗୁଡ଼ିକର ଆନ୍ତଃସଂଯୋଗୀକରଣର ରିପୋର୍ଟ ପ୍ରସ୍ତୁତ କରାଯାଇଛି । ଏହାର ଅଧୀନରେ କେନ୍ଦ୍ର ସରକାରଙ୍କୁ ନଦୀଗୁଡ଼ିକର ଆନ୍ତଃସଂଯୋଗୀକରଣ ନିମନ୍ତେ ଏକ ସ୍ୱତନ୍ତ୍ର ସମିତି ଗଠନ କରିବା ଲାଗି ନିର୍ଦ୍ଦେଶ ଦିଆଯାଇଥିଲା । ନଦୀଗୁଡ଼ିକର ଆନ୍ତଃସଂଯୋଗୀକରଣ ଲାଗି ଗଠିତ ଏକ ସ୍ୱତନ୍ତ୍ର ସମିତିର ପ୍ରଗତି ରିପୋର୍ଟ ବିଭିନ୍ନ ସମୟରେ କ୍ୟାବିନେଟ ସମ୍ମୁଖରେ ଉପସ୍ଥାପନ କରାଯିବା ଜରୁରୀ ଅଟେ । ଆଇଏଲଆର ଉପରେ ସ୍ୱତନ୍ତ୍ର ସମିତିର ସ୍ଥିତି ରିପୋର୍ଟରେ ତିନୋଟି କ୍ଷେତ୍ରରେ ହୋଇଥିବା ଅଗ୍ରଗତି ସମ୍ପର୍କରେ ସୂଚନା ଦିଆଯାଇଛି । ଏଗୁଡିକ ହେଲା – କ୍ୟାନ-ବେଟୱା ଲିଙ୍କ, ଦମନଗଙ୍ଗା-ପିଞ୍ଜଳ ଲିଙ୍କ ଏବଂ ପାରା-ତାପୀ-ନର୍ମଦା ଲିଙ୍କ । ଏହାବ୍ୟତୀତ 1980ର ଜାତୀୟ ପରିପ୍ରେକ୍ଷ ଯୋଜନା ଅନ୍ତର୍ଗତ ଚିହ୍ନଟ କରାଯାଇଥିବା ଅନ୍ୟ ହିମାଳୟ ଏବଂ ଉପଦ୍ୱୀପ ଲିଙ୍କ ମଧ୍ୟ ରହିଛି ।
ଶିକ୍ଷକ କ୍ୟାଡର ଅଧ୍ୟାଦେଶ, 2019ରେ ସଂରକ୍ଷଣକୁ କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ “କେନ୍ଦ୍ରୀୟ ଶିକ୍ଷା ସଂସ୍ଥାନ (ଶିକ୍ଷକମାନଙ୍କ କ୍ୟାଡରରେ ସଂରକ୍ଷଣ) ଅଧ୍ୟାଦେଶ, 2019” ଘୋଷଣା ପ୍ରସ୍ତାବକୁ ମଞ୍ଜୁରି ଦେଇଛନ୍ତି । ଏହି ପ୍ରସ୍ତାବ ଅନୁଯାୟୀ ବିଶ୍ୱବିଦ୍ୟାଳୟ/ ମହାବିଦ୍ୟାଳୟଗୁଡ଼ିକୁ ‘ବିଭାଗ/ବିଷୟ’ ପରିବର୍ତ୍ତେ ଏକ ୟୁନିଟ୍ ଭାବେ ବିବେଚନା କରାଯିବ । ପ୍ରଭାବ: ଏହି ନିଷ୍ପତି ଦ୍ୱାରା ପ୍ରତିଭାସମ୍ପନ୍ନ ଯୋଗ୍ୟ ପ୍ରାର୍ଥୀଙ୍କୁ ଆକୃଷ୍ଟ କରିବା ଲାଗି ଉଚ୍ଚ ଶିକ୍ଷା ସଂସ୍ଥାନଗୁଡ଼ିକରେ ଶିକ୍ଷାଦାନର ମାନ ଉନ୍ନତ ହେବ ବୋଲି ଆଶା କରାଯାଉଛି । ଲାଭ: ଏହି ନିଷ୍ପତ୍ତି ଦ୍ୱାରା ଅନୁସୂଚିତ ଜାତି/ଜନଜାତି ଏବଂ ସାମାଜିକ ତଥା ଆର୍ଥିକ ଭାବେ ପଛୁଆ ବର୍ଗଙ୍କ ଲାଗି ନିର୍ଦ୍ଧାରିତ ସଂରକ୍ଷଣ ମାନଦଣ୍ଡ ସହିତ ଅନୁଚ୍ଛେଦ 14, 16 ଏବଂ 19ର ସାମ୍ବିଧାନିକ ବ୍ୟବସ୍ଥାଗୁଡ଼ିକୁ ବିଧିବଦ୍ଧ ଭାବେ ସୁନିଶ୍ଚିତ କରାଯାଇ ଶିକ୍ଷକ କ୍ୟାଡରରେ ସିଧାସଳଖ 5ହଜାରରୁ ଅଧିକ ଖାଲି ଥିବା ପଦବୀ ପୂରଣ କରିବା ନିମନ୍ତେ ଅନୁମତି ମିଳିପାରିବ ।
ପଦ୍ମ ପୁରସ୍କାର ବିତରଣ ଉତ୍ସବରେ ଯୋଗ ଦେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପଦ୍ମ ପୁରସ୍କାର ବିତରଣ ଉତ୍ସବରେ ଯୋଗ ଦେଇଥିଲେ ଯାହା ବିଭିନ୍ନ ବର୍ଗର ବିଶିଷ୍ଟ ବ୍ୟକ୍ତିଙ୍କୁ ପ୍ରଦାନ କରାଯାଇଥିଲା । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ବିଭିନ୍ନ କ୍ଷେତ୍ରରେ ପ୍ରତିଷ୍ଠିତ ବିଶିଷ୍ଟ ବ୍ୟକ୍ତିଙ୍କୁ ପଦ୍ମ ପୁରସ୍କାର ପ୍ରଦାନ କରାଯାଇଥିବା ସମାରୋହରେ ଯୋଗ ଦେଇଥିଲି । ସେମାନଙ୍କର ସଫଳତା ତଥା ସମାଜରେ ଅବଦାନ ପାଇଁ ଆମେ ଗର୍ବିତ ।”
ନବରେହ ଉପଲକ୍ଷେ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ନବରେହ ଅବସରରେ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନସାଧାରଣଙ୍କୁ ଶୁଭେଚ୍ଛା ଜଣାଇଛନ୍ତି । “ନବରେହ ମୁବାରକ! ନବ ବର୍ଷ ଆରମ୍ଭ ହେଉଛି । ମୁଁ ପ୍ରାର୍ଥନା କରୁଛି ଯେ ସମସ୍ତଙ୍କ ଜୀବନ ସୁଖ, ସମୃଦ୍ଧି ଏବଂ ଉତ୍ତମ ସ୍ୱାସ୍ଥ୍ୟରେ ଭରିଯାଉ । କାଶ୍ମୀର ପଣ୍ଡିତ ସମ୍ପ୍ରଦାୟର ସମୃଦ୍ଧ ସଂସ୍କୃତିକୁ ନେଇ ପ୍ରତ୍ୟେକ ଭାରତୀୟ ଗର୍ବିତ,”ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଦୋହାରେ ପ୍ରବାସୀ ଭାରତୀୟ ସଂପ୍ରଦାୟକୁ ପ୍ରଧାନମନ୍ତ୍ରୀଙ୍କ ଉଦବୋଧନଦୋହାରେ ପ୍ରବାସୀ ଭାରତୀୟ ସଂପ୍ରଦାୟକୁ ପ୍ରଧାନମନ୍ତ୍ରୀଙ୍କ ଉଦବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରବିବାର ସନ୍ଧ୍ୟାରେ(୦୫.୦୬.୨୦୧୬) ଜେନେଭା ଯାତ୍ରା କରିବା ପୂର୍ବରୁ କତାରର ଦୋହାଠାରେ ପ୍ରବାସୀ ଭାରତୀୟ ସଂପ୍ରଦାୟ ସହ ମତ ବିନିମୟ କରି ସେମାନଙ୍କ ସମାବେଶକୁ ସମ୍ବୋଧିତ କରିଛନ୍ତି । ଉତ୍ସୁକ ପ୍ରବାସୀମାନଙ୍କୁ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ ସେମାନେ କତାରରେ ରହିବା ଏବଂ କାର୍ଯ୍ୟ କରିବା ସତ୍ତ୍ୱେ ଭାରତ ସହ ସଂପର୍କ ତୁଟାଇ ନାହାଁନ୍ତି । ଏବେ ବିଶ୍ୱ ଦରବାରରେ ଭାରତର ଛବି ବେଶ୍ ଉଜ୍ଜ୍ୱଳ ଏବଂ ଏହା ବୃଦ୍ଧି ପାଉଛି । ବିଶ୍ୱ ସମୁଦାୟ ଭାରତର ଅଭିବୃଦ୍ଧି ପ୍ରତି ଆଗ୍ରହ ଦେଖାଉଛନ୍ତି । ଏଭଳି ପରିବର୍ତ୍ତନ କେବଳ ୧୨୫ କୋଟି ଭାରତୀୟ ଜନତାଙ୍କ ଉତ୍ସାହ ଓ ଉଦ୍ଦୀପନା ଯୋଗୁଁ ସମ୍ଭବ ହୋଇପାରିଛି । ବିଶ୍ୱିକ ସଂସ୍ଥାମାନେ ଭାରତର ଅର୍ଥ ବ୍ୟବସ୍ଥାକୁ ସବୁଠାରୁ ଦୃତ ପ୍ରଗତିଶୀଳ ବୋଲି ବିବେଚନା କଲେଣି । ଆମ ଅର୍ଥ ବ୍ୟବସ୍ଥା ୨୦୧୫-୧୬ ଆର୍ଥିକ ବର୍ଷର ଅନ୍ତିମ ତ୍ରୈମାସିକରେ ସର୍ବାଧିକ ୭.୯ ପ୍ରତିଶତ ଜିଡିପି ଅଭିବୃଦ୍ଧି ଘଟିଛି । ବିଶ୍ୱରେ ଆର୍ଥିକ ମାନ୍ଦା ଅବସ୍ଥା ସତ୍ତ୍ୱେ ଭାରତୀୟ ଅର୍ଥ ବ୍ୟବସ୍ଥା ଆଗକୁ ଆଗକୁ ବଢି ଚାଲିଛି । ପ୍ରଧାନମନ୍ତ୍ରୀ କହିଥିଲେ ଯେ ଭାରତରେ ବହୁଦିନ ହେଲା ଭ୍ରଷ୍ଟାଚାର ସମସ୍ତଙ୍କୁ ବ୍ୟଥୀତ କରିଥିଲା । ତାଙ୍କ ସରକାର ଏହାର ମୂଳୋତ୍ପାଟନ ପାଇଁ ଏବେ ପ୍ରତିବଦ୍ଧ ହୋଇଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ତାଙ୍କର କତାର ଗସ୍ତ ବେଳେ ସେଠାକାର ନେତୃବର୍ଗଙ୍କ ସହ ଫଳପ୍ରଦ ଏବଂ ଯୋଜନାବଦ୍ଧ ଦ୍ୱିପାକ୍ଷିକ ଆଲୋଚନା ହୋଇଛି । ଏହା ଦୁଇ ଦେଶ ମଧ୍ୟରେ ସଂପର୍କ ବୃଦ୍ଧିର ଏକ ନୂଆ ଅଧ୍ୟାୟ ସୃଷ୍ଟି କରିବ । ଏହି ଗସ୍ତ କାଳରେ କତାର ସରକାର ତାଙ୍କୁ ଯେଭଳି ଭବ୍ୟ ସ୍ୱାଗତ ସମ୍ବର୍ଦ୍ଧନା ଓ ଆତିଥ୍ୟ ଦେଇଛନ୍ତି ସେଥିଲାଗି କତାର ଦେଶବାସୀ ଏବଂ ସେଠାକାର ସରକାରଙ୍କୁ ପ୍ରଧାନମନ୍ତ୍ରୀ ଅଶେଷ କୃତଜ୍ଞତା ଜଣାଇଛନ୍ତି ।
ବାରଣାସୀରେ ଦୀନଦୟାଲ ହସ୍ତକଳା ସଙ୍କୁଳ ଲୋକାର୍ପଣ କଲେ ପ୍ରଧାନମନ୍ତ୍ରୀ,

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାରଣାସୀ ଗସ୍ତ ଅବସରରେ ଏକ ହସ୍ତଶିଳ୍ପ ବିପଣନ କେନ୍ଦ୍ର-ଦୀନଦୟାଲ ହସ୍ତକଳା ସଙ୍କୁଳକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଛନ୍ତି । ପ୍ରଧାନମନ୍ତ୍ରୀ ନଭେମ୍ବର 2014ରେ ଏହି କେନ୍ଦ୍ର ପାଇଁ ଆଧାରଶିଳା ରଖିଥିଲେ । ଉଦ୍ଘାଟନ ପରେ ଶ୍ରୀ ମୋଦୀ ହସ୍ତକଳା ସଙ୍କୁଳ ବୁଲି ଦେଖିଥିଲେ । ଶ୍ରୀ ନରେନ୍ଦ୍ର ମୋଦୀ ବାରଣାସୀଠାରେ ଭିଡିଓ ଲିଙ୍କ ଜରିଆରେ ମହାମନା ଏକ୍ସପ୍ରେସ ଚଳାଚଳର ଶୁଭାରମ୍ଭ କରିଥିଲେ । ଏହି ଟ୍ରେନ ବାରଣାସୀ, ସୁରଟ ଓ ବଦୋଦରା ମଧ୍ୟରେ ଚଳାଚଳ କରିବ । ସହରରେ ବିଭିନ୍ନ ବିକାଶ ପ୍ରକଳ୍ପର ଲୋକାର୍ପଣ କରିବା ସହ ପ୍ରଧାନମନ୍ତ୍ରୀ ଆଉ କେତେକ ପ୍ରକଳ୍ପର ଶିଳାନ୍ୟାସ କରିଥିଲେ । ସେ ଉତ୍କର୍ଷ ବ୍ୟାଙ୍କର ବ୍ୟବସାୟିକ ସେବାକୁ ଆନୁଷ୍ଠାନିକ ଭାବେ ଉଦ୍ଘାଟନ କରିବା ସହ ଏହାର ମୁଖ୍ୟାଳୟ ନିର୍ମାଣ କାର୍ଯ୍ୟର ଭିତ୍ତିସ୍ଥାପନ କରିଥିଲେ । ପ୍ରଧାନମନ୍ତ୍ରୀ ବାରଣାସୀର ଲୋକଙ୍କ ପାଇଁ ଜଳ ଆମ୍ବୁଲାନ୍ସ ସେବା ଏବଂ ଜଳ ଶବ ବାହନ ସେବାକୁ ମଧ୍ୟ ଭିଡିଓ ଲିଙ୍କ ଜରିଆରେ ଉଦ୍ଘାଟନ କରିଥିଲେ । ଏହି ଅବସରରେ ସେ ବୁଣାକାର ଏବଂ ସେମାନଙ୍କ ସନ୍ତାନସନ୍ତତିଙ୍କୁ ଲୁଗାବୁଣା କିଟ୍ ଏବଂ ସୌର ଲଣ୍ଠନ ଆବଣ୍ଟନ କରିଥିଲେ । ଏହି ଅବସରରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ, ଗୋଟିଏ ମଞ୍ଚ ଉପରୁ ଆଜି 1000 କୋଟି ଟଙ୍କାରୁ ଅଧିକ ମୂଲ୍ୟର ପ୍ରକଳ୍ପକୁ ଉଦ୍ଘାଟନ ଏବଂ ଶିଳାନ୍ୟାସ କରାଯାଇଛି । ପ୍ରଧାନମନ୍ତ୍ରୀ କହିଥିଲେ ଯେ, ବାରଣାସୀରେ ନୂତନ ବାଣିଜ୍ୟ ସୁଗମ୍ୟ କେନ୍ଦ୍ର ବହୁ ପ୍ରତିକ୍ଷିତ ଥିଲା । ଏହି କେନ୍ଦ୍ରରେ ବାରଣାସୀର ଦକ୍ଷ ଓ ସାମର୍ଥ୍ୟବାନ ବୁଣାକାର ଓ ହସ୍ତଶିଳ୍ପୀମାନେ ସେମାନଙ୍କର ବସ୍ତ୍ରକଳା ଓ ହସ୍ତଶିଳ୍ପ ସାମଗ୍ରୀକୁ ଦୁନିଆ ଆଗରେ ସୁନ୍ଦର ଭାବରେ ପ୍ରଦର୍ଶନ କରାଇବାର ସୁଯୋଗ ପାଇବେ । ଏହା ସେମାନଙ୍କ ପାଇଁ ଭବିଷ୍ୟତରେ ଅନେକ ଆର୍ଥିକ ସୁବିଧା ଆଣିଦେବ । ସ୍ଥାନୀୟ ଲୋକମାନେ ଦେଶ ବିଦେଶରୁ ଆସୁଥିବା ପର୍ଯ୍ୟଟକମାନଙ୍କୁ ଏହି କେନ୍ଦ୍ରକୁ ବୁଲି ଆସିବା ପାଇଁ ପ୍ରବର୍ତ୍ତାଇବା ସକାଶେ ସେ ପରାମର୍ଶ ଦେଇଥିଲେ । ଏହାଦ୍ୱାରା ହସ୍ତଶିଳ୍ପ ଓ ବସ୍ତ୍ରଶିଳ୍ପ ସାମଗ୍ରୀ ପ୍ରତି ପର୍ଯ୍ୟଟକମାନଙ୍କ ମଧ୍ୟରେ ଆଦର ବଢ଼ିବ ଏବଂ ଏହାର ବିକ୍ରିବଟା ଅଧିକ ହେବ । ପ୍ରଧାନମନ୍ତ୍ରୀ କହିଥିଲେ, ସବୁ ସମସ୍ୟାର ପନ୍ଥା ହେଉଛି ବିକାଶ । ଗରୀବମାନଙ୍କ ଜୀବନରେ ସକାରାତ୍ମକ ପରିବର୍ତ୍ତନ ଆଣିବା ଉପରେ ତାଙ୍କ ସରକାର ଗୁରୁତ୍ୱାରୋପ କରି ଆଗକୁ ବଢ଼ୁଛନ୍ତି । କେବଳ ସେତିକି ନୁହଁ, ଭବିଷ୍ୟତ ପିଢ଼ି ପାଇଁ ମଧ୍ୟ ଏକ ଉତ୍ତମ ପରିବେଶ ସୃଷ୍ଟି କରିବାକୁ ପ୍ରୟାସ ହେଉଛି । ଏହି ପରିପ୍ରେକ୍ଷୀରେ ଉତ୍କର୍ଷ ବ୍ୟାଙ୍କର କାର୍ଯ୍ୟକୁ ସେ ପ୍ରଶଂସା କରିଥିଲେ । ଜଳ ଆମ୍ବୁଲେନ୍ସ ଏବଂ ଜଳ ଶବ ବାହିନୀ ସମ୍ପର୍କରେ ସୂଚନା ଦେଇ ପ୍ରଧାନମନ୍ତ୍ରୀ କହିଲେ ଯେ, ଜଳ ପଥରେ କିଭଳି ବିକାଶର ମାର୍ଗ ପ୍ରଶସ୍ତ ହୋଇପାରିବ ତାହାର ଏହା ହେଉଛି ଏକ ଜ୍ୱଳନ୍ତ ଉଦାହରଣ । ମହାମନା ଏକ୍ସପ୍ରେସ ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ ଯେ, 2014 ସଂସଦୀୟ ନିର୍ବାଚନରେ ସେ ଉଭୟ ବାରଣାସୀ ଓ ବଦୋଦରାରୁ ନିର୍ବାଚନ ଲଢ଼ିଥିଲେ । ଏବେ ଏହି ଦୁଇଟି ସହରକୁ ରେଳ ଯୋଗେ ପରସ୍ପର ମଧ୍ୟରେ ଯୋଡିବାର ଏହା ଏକ ସଫଳ ପ୍ରୟାସ । ପ୍ରଧାନମନ୍ତ୍ରୀ କହିଥିଲେ, ଆଜି ଭାରତ ଦୃତ ଗତିରେ ଆଗକୁ ବଢ଼ୁଛି । ରାଷ୍ଟ୍ର ହିତକୁ ଦୃଷ୍ଟିରେ ରଖି ଦୃଢ଼ ନିଷ୍ପତ୍ତିମାନ ନିଆଯାଉଛି । ପଶ୍ଚିମ ଭାରତର ବିକାଶ ସହିତ ତାଳ ଦେଇ ପୂର୍ବ ଭାରତର ବିକାଶ କାର୍ଯ୍ୟ ହାତକୁ ନିଆଯାଇଛି । ଏଥିପାଇଁ ଆଜି ବାରଣାସୀରୁ ଅନେକ ପ୍ରକଳ୍ପର ଶୁଭାରମ୍ଭ ଏବଂ ଶିଳାନ୍ୟାସ କରାଯାଇଛି ଯାହାକି ପୂର୍ବାଞ୍ଚଳର ବିକାଶକୁ ତ୍ୱରାନ୍ୱିତ କରିବ ।
ଡାଙ୍କୁଣିସ୍ଥିତ ଡିଜେଲ କମ୍ପୋନେଣ୍ଟ କାରଖାନା ଲାଗି ଚିଫ୍ ୱାର୍କ୍ସ ମେନେଜର ପଦବୀ ସୃଷ୍ଟିକୁ କେବିନେଟ ମଞ୍ଜୁରି

ପୂର୍ବ ରେଳପଥର ମେକାନିକାଲ ବିଭାଗରେ ଗୋଟିଏ ଚିଫ୍ ୱାର୍କ୍ସ ମେନେଜର ପଦବୀ ସୃଷ୍ଟି ନିମନ୍ତେ ଥିବା ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ମଙ୍ଗଳବାର (05.07.2016) ମଞ୍ଜୁରି ପ୍ରଦାନ କରିଛନ୍ତି । ଏହି ପଦବୀଟି ବରିଷ୍ଠ ପ୍ରଶାସନିକ ଗ୍ରେଡ୍ (ଏସଏଜି) ଶ୍ରେଣୀୟ । ପୂର୍ବ ରେଳପଥର ଡାଙ୍କୁଣିସ୍ଥିତ ଡିଜେଲ କମ୍ପୋନେଣ୍ଟ କାରଖାନା ନିମନ୍ତେ ଏହି ପଦବୀଟି ସୃଷ୍ଟି କରାଯାଇଛି । ଏହି ପଦବୀ ସୃଷ୍ଟି ଦ୍ୱାରା ଡିଜେଲ କମ୍ପୋନେଣ୍ଟ କାରଖାନାର ପ୍ରଶାସନିକ କାର୍ଯ୍ୟ ସୂଚାରୁ ରୂପେ ସମ୍ପାଦନ କରାଯାଇପାରିବ ଓ ସେଠାରେ ନିର୍ଦ୍ଧାରିତ ସମୟରେ ଆବଶ୍ୟକ ଯାନ୍ତ୍ରିକ ଉପକରଣ ଉତ୍ପାଦନ ଲକ୍ଷ୍ୟ ହାସଲ କରିହେବ । ଏଥିପାଇଁ ବର୍ଷକୁ ରେଳବାଇକୁ 16,79,400 ଟଙ୍କାର ରାଜସ୍ୱ ବୋଝ ବହନ କରିବାକୁ ପଡିବ ।
କ୍ରେଡାଇ ୟୁଥକନ-2019କୁ ଆସନ୍ତାକାଲି ସମ୍ବୋଧନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 13 ଫେବୃଆରୀ 2019ରେ ନୂଆଦିଲ୍ଲୀର ଟାଲକୋଟରା ଷ୍ଟାଡିୟମଠାରେ କ୍ରେଡାଇ ୟୁଥକନ-19କୁ ସମ୍ବୋଧନ କରିବେ । ଏହି କାର୍ଯ୍ୟକ୍ରମ ଭାରତୀୟ ରିଅଲ ଇଷ୍ଟେଟ ଡେଭଲପର୍ସ ମହାସଂଘ (କ୍ରେଡାଇ) ଦ୍ୱାରା ଆୟୋଜନ କରାଯାଉଛି । ପ୍ରଧାନମନ୍ତ୍ରୀ ମଧ୍ୟ କ୍ରେଡାଇ ଦ୍ୱାରା ଆୟୋଜିତ ପ୍ରଦର୍ଶନୀକୁ ପରିଦର୍ଶନ କରିବେ । ଭାରତରେ ରିଅଲ ଇଷ୍ଟେଟ ଉଦ୍ୟୋଗର ଭବିଷ୍ୟତକୁ ଏକତ୍ର କରିବା ଲାଗି କ୍ରେଡାଇ ପକ୍ଷରୁ ବାର୍ଷିକ ଯୁବ ସମ୍ମେଳନ ୟୁଥକନ ଆୟୋଜନ କରାଯାଇଥାଏ । 1999ରେ ପ୍ରତିଷ୍ଠିତ କ୍ରେଡାଇ ଦେଶର 200 ସହରରୁ ରିଅଲ ଇଷ୍ଟେଟ ଡେଭଲପରମାନଙ୍କ ପ୍ରତିନିଧିତ୍ୱ ଥିବା ଏକ ଅଗ୍ରଣୀ ସଂଗଠନ ।
ମହାତ୍ମା ଗାନ୍ଧୀ ଅନ୍ତର୍ରାଷ୍ଟ୍ରୀୟ ପରିମଳ ସମ୍ମିଳନୀର ଅନ୍ତିମ ଅଧିବେଶନକୁ ସମ୍ବୋଧିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (ମଙ୍ଗଳବାର) ନୂଆଦିଲ୍ଲୀଠାରେ ମହାତ୍ମା ଗାନ୍ଧୀ ଅନ୍ତର୍ରାଷ୍ଟ୍ରୀୟ ପରିମଳ ସମ୍ମିଳନୀର ଅନ୍ତିମ ଅଧିବେଶନକୁ ସମ୍ବୋଧିତ କରିଥିଲେ । ଏହି ଚାରି ଦିବସୀୟ ଅନ୍ତର୍ରାଷ୍ଟ୍ରୀୟ ସମ୍ମିଳନୀରେ ବିଶ୍ୱର ବିଭିନ୍ନ ସ୍ଥାନରୁ ପରିମଳ ମନ୍ତ୍ରୀ ଏବଂ WASH (ଜଳ, ପରିମଳ ଏବଂ ସ୍ଵାସ୍ଥ୍ୟରକ୍ଷା) ସହ ଜଡିତ ଅନ୍ୟ ନେତାମାନେ ଏକତ୍ରିତ ହୋଇଥିଲେ । ଆମେରିକାର ସେକ୍ରେଟାରୀ ଜେନେରାଲ ମିଷ୍ଟର ଆଣ୍ଟୋନିଓ ଗୁଟେରସଙ୍କ ସହ ପ୍ରଧାନମନ୍ତ୍ରୀ ଏହି ଅବସରରେ ଏକ ଡିଜିଟାଲ ପ୍ରଦର୍ଶନୀର ପରିଦର୍ଶନ କରିଥିଲେ । ମଂଚରେ ଉପସ୍ଥିତ ଥିବା ମାନ୍ୟଗଣ୍ୟ ବ୍ୟକ୍ତିମାନେ ମହାତ୍ମା ଗାନ୍ଧୀଙ୍କ ସ୍ମୃତିରକ୍ଷା ଉଦ୍ଦେଶ୍ୟରେ ଡାକ ଟିକଟ ଏବଂ ମହାତ୍ମା ଗାନ୍ଧୀଙ୍କର ପ୍ରିୟ ଭଜନ ‘ବୈଷ୍ଣବ ଜନ ତୁ’ ଉପରେ ଆଧାରିତ ଏକ ସିଡିର ଉନ୍ମୋଚନ କରିଥିଲେ । ଏହି ଅବସରରେ ସ୍ୱଚ୍ଛ ଭାରତ ପୁରସ୍କାର ମଧ୍ୟ ବିତରଣ କରାଯାଇଥିଲା । ପ୍ରଧାନମନ୍ତ୍ରୀ ନିଜ ଅଭିଭାଷଣରେ କହିଥିଲେ ଯେ ମହାତ୍ମା ଗାନ୍ଧୀ ସ୍ୱଚ୍ଛତା ଉପରେ ଅଧିକ ଗୁରୁତ୍ୱ ପ୍ରଦାନ କରୁଥିଲେ । 1945 ମସିହାରେ ଛପାଯାଇଥିବା ମହାତ୍ମା ଗାନ୍ଧୀଙ୍କର ‘ଗଠନମୂଳକ କାର୍ଯ୍ୟକ୍ରମ’ ପୁସ୍ତକ ଯେଉଁଥିରେ ଗ୍ରାମୀଣ ପରିମଳ ଏକ ଗୁରୁତ୍ୱପୂର୍ଣ୍ଣ ବିଷୟ ଥିଲା ତାକୁ ସ୍ମରଣ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଅପରିସ୍କାର ପରିବେଶକୁ ଯଦି ପରିସ୍କାର ନ କରାଯାଏ, ତେବେ ଜଣଙ୍କୁ ସେହି ପରିସ୍ଥିତିକୁ ଗ୍ରହଣ କରିବାକୁ ହୋଇଥାଏ । ସେହିଭଳି ଯଦି ଜଣେ ଅପରିସ୍କାରକୁ ନିଜ ଆଖପାଖ ଅଂଚଳରେ ସଫା କରିଥାଏ ତେବେ ତାକୁ ସ୍ୱଚ୍ଛତାର ଅନୁଭୂତି ହେବା ସହିତ ପ୍ରତିକୂଳ ସ୍ଥିତିର ସମ୍ମୁଖୀନ ହେବାକୁ ପଡିନଥାଏ । ସେ କହିଥିଲେ ଯେ ସ୍ୱଚ୍ଛ ଭାରତ ମିଶନ ହେଉଛି ମହାତ୍ମା ଗାନ୍ଧୀଙ୍କର ପ୍ରୋତ୍ସାହନ । ମହାତ୍ମା ଗାନ୍ଧୀଙ୍କର ପ୍ରୋତ୍ସାହନ ଯୋଗୁ ହିଁ ସ୍ୱଚ୍ଛ ଭାରତ ମିଶନକୁ ବିଶ୍ୱର ସର୍ବାଧିକ ଜନ ଆନ୍ଦୋଳନରେ ପରିବର୍ତ୍ତିତ କରାଯାଇପାରିଛି ବୋଲି ସେ କହିଥିଲେ । ସେ କହିଥିଲେ ଯେ ଗ୍ରାମୀଣ ପରିମଳ, ଯାହା 2014 ମସିହାରେ 38 ପ୍ରତିଶତ ରହିଥିଲା ବର୍ତ୍ତମାନ ଏହା 94 ପ୍ରତିଶତରେ ପହଂଚିପାରିଛି । 5 ଲକ୍ଷରୁ ଅଧିକ ଗ୍ରାମ ବର୍ତ୍ତମାନ ଖୋଲା ଶୌଚ ମୁକ୍ତ ହୋଇସାରିଲାଣି । ସ୍ୱଚ୍ଛ ଭାରତ ମିଶନ ଅନ୍ତର୍ଗତ ଭାରତର ଜନସାଧାରଣଙ୍କ ଜୀବନଶୈଳୀରେ ଆସିଥିବା ପରିବର୍ତ୍ତନକୁ ନେଇ ସେ ଅତ୍ୟନ୍ତ ଆନନ୍ଦିତ । ସେ କହିଥିଲେ ଯେ ଭାରତ ଏବେ ନିରନ୍ତର ବିକାଶ ଲକ୍ଷ୍ୟ ହାସଲ ଦିଗରେ ସଠିକ ମାର୍ଗରେ କାର୍ଯ୍ୟ କରୁଛି । 4ଟି ପି-ରାଜନୈତିକ ନେତୃତ୍ୱ, ଜନସାଧାରଣଙ୍କ ଅର୍ଥ, ଭାଗିଦାରୀତା ଏବଂ ଜନସାଧାରଣଙ୍କ ଅଂଶୀଦାରୀର ଗୁରୁତ୍ୱ ଉପରେ ଆଲୋକପାତ କରି ପ୍ରଧାନମନ୍ତ୍ରୀ କହିଥିଲେ ଯେ ଏହି ଚାରୋଟି ମାଧ୍ୟମରେ ବିଶ୍ୱକୁ ସ୍ୱଚ୍ଛ କରିହେବ ।
ସିଡବ୍ଳ୍ୟୁଜି ୨୦୨୨ ରେ ପୁରୁଷ ୧୦,୦୦୦ ମିଟର ରେସ୍ ୱାକରେ ବ୍ରୋଞ୍ଚ ପଦକ ଜିତିଥିବାରୁ ସନ୍ଦୀପ କୁମାରଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡା ୨୦୨୨ ରେ ପୁରୁଷ ୧୦,୦୦୦ ମିଟର ରେସ ୱାକରେ ବ୍ରୋଞ୍ଚ ପଦକ ଜିତିଥିବାରୁ ସନ୍ଦୀପ କୁମାରଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ବର୍ମିଂହାମ୍ କ୍ରୀଡାରେ ଆମର ରେସ୍ ୱାକିଂ ଦଳର ପ୍ରଦର୍ଶନ ଦେଖି ଖୁସି ଲାଗିଲା । ୧୦,୦୦୦ ମିଟର ପ୍ରତିଯୋଗିତାରେ ବ୍ରୋଞ୍ଚ ପଦକ ଜିତିଥିବାରୁ ସନ୍ଦୀପ କୁମାରଙ୍କୁ ଅଭିନନ୍ଦନ । ତାଙ୍କର ଆଗାମୀ ପ୍ରୟାସ ପାଇଁ ତାଙ୍କୁ ବହୁତ ଶୁଭେଚ୍ଛା । #Cheer4India”
ପ୍ରଧାନମନ୍ତ୍ରୀ ଅଗଷ୍ଟ 15 ଅଭିଭାଷଣ ପାଇଁ ଜନସାଧାରଣଙ୍କ ଠାରୁ ଲୋଡିଲେ ଅଭିମତ ଓ ଚିନ୍ତନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କର ଅଗଷ୍ଟ 15 ସ୍ୱାଧୀନତା ଦିବସ ଅଭିଭାଷଣ ଲାଗି ଜନସାଧାରଣଙ୍କଠାରୁ ଅଭିମତ ଓ ପରାମର୍ଶ ଲୋଡିଛନ୍ତି । ଏଥିପାଇଁ ସ୍ୱତନ୍ତ୍ର ଭାବେ ପ୍ରସ୍ତୁତ ନରେନ୍ଦ୍ର ମୋଦୀ ଆପରେ(Narendra Modi App) ଜନସାଧାରଣ ସେମାନଙ୍କର ଚିନ୍ତା, ପରାମର୍ଶ ଓ ପ୍ରସ୍ତାବ ଦେବାଲାଗି ନିବେଦନ କରିଛନ୍ତି । “ମୁଁ ଯେତେବେଳେ ଲାଲକିଲ୍ଲାର ପ୍ରାଚୀର ଉପରୁ ଅଗଷ୍ଟ 15 ତାରିଖରେ ଦେଶବାସୀଙ୍କୁ ସମ୍ବୋଧିତ କରୁଛି ତାହା 125 କୋଟି ଭାରତୀୟଙ୍କ ସ୍ୱର । ମୁଁ କେବଳ ଏକ ମାଧ୍ୟମ ମାତ୍ର । ଅଗଷ୍ଟ ୧୫ ଉଦବୋଧନ ଲାଗି ପ୍ରସ୍ତୁତ ସ୍ୱତନ୍ତ୍ର ମୁକ୍ତମଂଚ NM App. http://nm4.in/dnldapp ରେ ଆପଣ ନିଜ ନିଜର ଚିନ୍ତା ଓ କଳ୍ପନାକୁ ବାଂଟନ୍ତୁ ” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ନୂଆଦିଲ୍ଲୀରେ ମୁଖ୍ୟ ସଚିବଙ୍କ ସମ୍ମିଳନୀରେ ଯୋଗ ଦେଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀରେ ମୁଖ୍ୟ ସଚିବଙ୍କ ସମ୍ମିଳନୀରେ ଯୋଗ ଦେଇଛନ୍ତି । ଶ୍ରୀ ମୋଦୀ କହିଛନ୍ତି ଯେ ଗୁରୁତ୍ୱପୂର୍ଣ୍ଣ ନୀତି ସମ୍ବନ୍ଧୀୟ ବିଷୟ ଉପରେ ମତ ବିନିମୟ କରିବା ଏବଂ ଭାରତକୁ ନୂତନ ଉଚ୍ଚତାକୁ ନେବା ପାଇଁ ଦଳଗତ ଆବେଗକୁ ମଜବୁତ କରିବା ଲାଗି ଏହା ଏକ ଭଲ ଫୋରମ୍ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ମୁଖ୍ୟ ଶାସନ ସଚିବଙ୍କ ସମ୍ମିଳନୀରେ ଯୋଗ ଦେଇଛି। ଗୁରୁତ୍ୱପୂର୍ଣ୍ଣ ନୀତି ସମ୍ବନ୍ଧୀୟ ବିଷୟଗୁଡ଼ିକ ଉପରେ ମତ ବିନିମୟ କରିବା ଏବଂ ଭାରତକୁ ନୂତନ ଉଚ୍ଚତାକୁ ନେବା ପାଇଁ ଦଳଗତ ଆବେଗକୁ ମଜବୁତ କରିବା ପାଇଁ ଏହା ଏକ ଭଲ ଫୋରମ୍ ।”
ଭାରତୀୟ ଭେଷଜ ଗବେଷଣା ପରିଷଦ (ଆଇସିଏମଆର), ଭାରତ ଓ ଜିଏଆରଡିପି ଫାଉଣ୍ଡେସନ ଅନ ଆଣ୍ଟିମାଇକ୍ରୋବାୟାଲ ରେସିଷ୍ଟାନ୍ସ ରିସର୍ଚ୍ଚ ଆଣ୍ଡ ଇନୋଭେସନ, ସ୍ୱିଜରଲାଣ୍ଡ ମଧ୍ୟରେ ହୋଇଥିବା ରାଜିନାମାକୁ କ୍ୟାବିନେଟ ସ୍ୱୀକୃତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟକୁ ଭାରତୀୟ ଭେଷଜ ଗବେଷଣା ପରିଷଦ (ଆଇସିଏମଆର), ଭାରତ ଓ ଜିଏଆରଡିପି ଫାଉଣ୍ଡେସନ ଅନ ଆଣ୍ଟିମାଇକ୍ରୋବିଆଲ ରେସିଷ୍ଟାନ୍ସ ରିସର୍ଚ୍ଚ ଆଣ୍ଡ ଇନୋଭେସନ, ସ୍ୱିଜରଲାଣ୍ଡ ମଧ୍ୟରେ ଆନ୍ତର୍ଜାତିକ ବିଜ୍ଞାନ ସମ୍ବନ୍ଧୀୟ ଓ ପ୍ରଯୁକ୍ତି ସହଯୋଗ ତଥା ପାରସ୍ପରିକ ସ୍ୱାର୍ଥ ନିହିତ ଥିବା କ୍ଷେତ୍ରରେ ସହଯୋଗକୁ ପ୍ରୋତ୍ସାହନ ଦେବା ପାଇଁ ଭିତ୍ତିଭୂମି ଅନ୍ତର୍ଗତ ରାଜିନାମା ପାଇଁ ସ୍ୱାକ୍ଷର ହୋଇଛି । ମାର୍ଚ୍ଚ ୨୦୨୧ରେ ଭାରତ ରାଜିନାମା ସ୍ୱାକ୍ଷର କରିଥିଲା । ରାଜିନାମାର ସୁଫଳ: ଆନ୍ତର୍ଜାତିକ ବିଜ୍ଞାନ ସମ୍ବନ୍ଧୀୟ ଓ ପ୍ରଯୁକ୍ତି ସହଯୋଗ ଢାଞ୍ଚା ଅନ୍ତର୍ଗତ ପାରସ୍ପରିକ ସ୍ୱାର୍ଥ କ୍ଷେତ୍ରରେ ଭାରତ ଓ ସ୍ୱିଜରଲାଣ୍ଡ ମଧ୍ୟରେ ସମ୍ପର୍କକୁ ମଜବୁତ କରିବା ପାଇଁ ରାଜିନାମା ସ୍ୱାକ୍ଷର ହୋଇଛି । ବିତ୍ତୀୟ ପ୍ରଭାବ: ଆଇସିଏମଆର- ଜିଏଆରଡିପି ସହଯୋଗରେ ଦୁଇ ଦେଶର ମିଳିତ ଉଦ୍ଦେଶ୍ୟର ସଫଳତା ସୁନିଶ୍ଚିତ କରିବା ପାଇଁ ଦୁଇ ପକ୍ଷ ଦ୍ୱାରା ବିତ୍ତୀୟ ଓ ସେହି ଧରଣର ଯୋଗଦାନ ପାଇଁ ଏକ ରଣନୀତି ଓ ଏହାର କାର୍ଯ୍ୟଶୈଳୀ ପ୍ରସ୍ତୁତ କରିବା ସାମିଲ ରହିବ । ଏଥିପାଇଁ ସିଧାସଳଖ ଦ୍ୱିତୀୟ ପକ୍ଷ କିମ୍ବା ପ୍ରକଳ୍ପରେ କାର୍ଯ୍ୟରତ ତୃତୀୟ ପକ୍ଷକୁ ପାଣ୍ଠି ଯୋଗାଇ ଦିଆଯିବ । ସମସ୍ତ ବିତ୍ତୀୟ ଓ ସେହି ଧରଣର ଯୋଗଦାନ ସ୍ୱତନ୍ତ୍ର ଆଇନତଃ ବାଧ୍ୟତାମୂଳକ ରାଜିନାମା ଅନ୍ତର୍ଗତ ହେବ । ପୃଷ୍ଠଭୂମି: ଭାରତୀୟ ଭେଷଜ ଗବେଷଣା ପରିଷଦ (ଆଇସିଏମଆର) ଆଭ୍ୟନ୍ତରୀଣ (ଇଣ୍ଟ୍ରାମ୍ୟୁରଲ) ଓ ବାହ୍ୟ (ଏକ୍ସଟ୍ରାମ୍ୟୁରଲ) ଗବେଷଣା ମାଧ୍ୟମରେ ଦେଶରେ ଜୈବ ଚିକିତ୍ସା ଗବେଷଣା (ବାୟୋମେଡିକାଲ ରିସର୍ଚ୍ଚ)କୁ ପ୍ରୋତ୍ସାହନ ଦେଇଥାଏ । ଜିଏଆରଡିପି ଏକ ଅଣଲାଭଜନକ ଗବେଷଣା ଓ ବିକାଶ ସଂଗଠନ ଯାହା ବୈଶିକ ସାଧାରଣ ସ୍ୱାସ୍ଥ୍ୟ ଆବଶ୍ୟକତା ପାଇଁ ନୂଆ କିମ୍ବା ଉନ୍ନତ ଆଣ୍ଟିବାୟୋଟିକ ଚିକିତ୍ସା ବିକଶିତ କରିବା ସହ ଦୀର୍ଘସ୍ଥାୟୀ ଉପଲବ୍ଧତା ସୁନିଶ୍ଚିତ କରିବାକୁ ପ୍ରୟାସ କରିଥାଏ ।
ପ୍ରଧାନମନ୍ତ୍ରୀ ଚିକାଗୋରେ ସ୍ୱାମୀ ବିବେକାନନ୍ଦଙ୍କ ୧୮୯୩ର ସାରଗର୍ଭକ ଭାଷଣକୁ ମନେ ପକାଇଲେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ସ୍ୱାମୀ ବିବେକାନନ୍ଦଙ୍କ ୧୮୯୩ ଚିକାଗୋର ସାରଗର୍ଭକ ଭାଷଣର ଆବେଗରେ ଏକ ନ୍ୟାୟପୂର୍ଣ୍ଣ, ସମୃଦ୍ଧ ତଥା ଅର୍ନ୍ତଭୁକ୍ତି ବିଶ୍ୱ ସୃଷ୍ଟି କରିବାର କ୍ଷମତା ରଖିଛି । ପ୍ରତୀକାତ୍ମକ ଭାଷଣର ବାର୍ଷିକୀ ପାଳନ ଅବସରରେ ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି: ଚିକାଗୋରେ ସ୍ୱାମୀ ବିବେକାନନ୍ଦଙ୍କ ସାରଗର୍ଭକ ୧୮୯୩ ଭାଷଣକୁ ମନେ ପକାଇବା, ଯାହା ଭାରତୀୟ ସଂସ୍କୃତିର ମହତ୍ୱକୁ ସୁନ୍ଦର ଭାବରେ ଦର୍ଶାଇଥିଲା । ତାଙ୍କ ଭାଷଣର ଆବେଗ ଏକ ନ୍ୟାୟପୂର୍ଣ୍ଣ, ସମୃଦ୍ଧ ଏବଂ ଅନ୍ତର୍ଭୂକ୍ତି ବିଶ୍ୱ ସୃଷ୍ଟି କରିବାର ସାମର୍ଥ୍ୟ ରଖିଛି ।
ଅଗଷ୍ଟ ୭ରେ ମଧ୍ୟପ୍ରଦେଶର ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ହିତାଧିକାରୀଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଗଷ୍ଟ ୭, ୨୦୨୧ ପୂର୍ବାହ୍ନ ୧୧ଟା ବେଳେ ଭିଡିଓ କନଫରେନ୍ସିଂ ମାଧ୍ୟମରେ ମଧ୍ୟପ୍ରଦେଶର ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ହିତାଧିକାରୀଙ୍କ ସହ ଆଲୋଚନା କରିବେ । ଯୋଜନାର ସୁଫଳ ପାଇବାରୁ ଯେପରି କୌଣସି ଯୋଗ୍ୟ ହିତାଧିକାରୀ ବଞ୍ଚିତ ନହୁଅନ୍ତି ତାହା ସୁନିଶ୍ଚିତ କରିବାକୁ ସାରା ରାଜ୍ୟରେ ଏକ ବିଶାଳ ସଚେତନତା କାର୍ଯ୍ୟକ୍ରମ ଆୟୋଜିତ ହେବ । ଅଗଷ୍ଟ ୭, ୨୦୨୧କୁ ରାଜ୍ୟ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଦିବସ ଭାବେ ପାଳନ କରିବ । ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ଅନ୍ତର୍ଗତ ମଧ୍ୟପ୍ରଦେଶର ୪.୮୩ କୋଟି ହିତାଧିକାରୀ ୨୫ ହଜାରରୁ ଅଧିକ ସୁଲଭ ମୂଲ୍ୟ ଦୋକାନରୁ ମାଗଣାରେ ରାସନ ସାମଗ୍ରୀ ପାଉଛନ୍ତି । ମଧ୍ୟପ୍ରଦେଶ ରାଜ୍ୟପାଳ ଶ୍ରୀ ମଙ୍ଗୁଭାଇ ପଟେଲ ଓ ମୁଖ୍ୟମନ୍ତ୍ରୀ ଶ୍ରୀ ଶିବରାଜ ସିଂହ ଚୌହାନ ଏହି ଅବସରରେ ଉପସ୍ଥିତ ରହିବେ । ଏହି କାର୍ଯ୍ୟକ୍ରମରେ ଉତ୍ତରାଖଣ୍ଡ, ହିମାଚଳ ପ୍ରଦେଶ, ଅରୁଣାଚଳ ପ୍ରଦେଶ, ଆସାମ, ତ୍ରିପୁରା, ହରିଆନା ଓ ଗୋଆର ଖାଦ୍ୟ ବିଭାଗର ମନ୍ତ୍ରୀ ଓ ଅଧିକାରୀମାନେ ଅଂଶଗ୍ରହଣ କରିବେ ।
ମହା ନବମୀ ଅବସରରେ ମା ସିଦ୍ଧିଦାତ୍ରୀଙ୍କୁ ପ୍ରାର୍ଥନା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରାତ୍ରୀ ସମୟରେ ମହା ନବମୀ ଅବସରରେ ମା ସିଦ୍ଧିଦାତ୍ରୀଙ୍କୁ ପ୍ରାର୍ଥନା କରିଛନ୍ତି ଏବଂ ସମସ୍ତଙ୍କ ଜୀବନରେ ସଫଳତା ପାଇଁ ଆଶୀର୍ବାଦ ଲୋଡିଛନ୍ତି । ଶ୍ରୀ ମୋଦୀ ମଧ୍ୟ ମା ସିଦ୍ଧିଦାତ୍ରୀଙ୍କ ପ୍ରାର୍ଥନା (ସ୍ତୁତି) ସେୟାର କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ବିଶ୍ୱକତ୍ରୀ ବିଶ୍ୱଭତ୍ରୀ ବିଶ୍ୱହତ୍ରୀ ବିଶ୍ୱପିତା । ବିଶ୍ୱର୍ଚ୍ଚିତା ବିଶ୍ୱାତିତା ସିଦ୍ଧିଦାତ୍ରୀ ନମୋସ୍ତୁ ତେ । ନବରାତ୍ରୀର ମହାନାବମୀ ମାତା ସିଦ୍ଧିଦାତ୍ରୀଙ୍କୁ ସମର୍ପିତ । ତାଙ୍କରି କୃପାରେ ସମସ୍ତଙ୍କ ଜୀବନରେ ସଫଳତା ଏବଂ ସୁଖ ହାସଲ କରିବା ସହିତ ତୁମେ ସମସ୍ତେ କର୍ତ୍ତବ୍ୟର ପଥରେ ଚାଲିବା ପାଇଁ ପ୍ରେରଣା ପ୍ରାପ୍ତ କର । ହାର୍ଦ୍ଦିକ ଅଭିନନ୍ଦନ!”
ଭାରତ, ଫ୍ରାନ୍ସ ଶକ୍ତି ସକ୍ରିୟତା/ଶକ୍ତି ସଂରକ୍ଷଣ ବୁଝାମଣାକୁ କେନ୍ଦ୍ର କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ଫ୍ରାନ୍ସ ମଧ୍ୟରେ ଶକ୍ତି ସକ୍ରିୟତା/ଶକ୍ତି ସଂରକ୍ଷଣ ସକାଶେ ସ୍ୱାକ୍ଷରିତ ବୁଝାମଣା ପତ୍ରକୁ ମଞ୍ଜୁରି ପ୍ରଦାନ କରାଯାଇଛି । ଏହି ବୁଝାମଣା ପତ୍ର 2018 ମସିହା ଅକ୍ଟୋବର 17 ତାରିଖ ଦିନ ସ୍ୱାକ୍ଷରିତ ହୋଇଥିଲା । ପ୍ରମୁଖ ପ୍ରଭାବ: ଏହି ବୁଝାମଣା ପତ୍ର ଏକ ବିଜ୍ଞାନ ଏବଂ ପ୍ରଯୁକ୍ତିଗତ ରାଜିନାମା ଯାହା ମାଧ୍ୟମରେ ପ୍ରଯୁକ୍ତିଗତ ସହଯୋଗ ମାଧ୍ୟମରେ ଜ୍ଞାନ ଏବଂ ଅନ୍ୟାନ୍ୟ ପ୍ରକାର ସହାୟତା ଆଦାନ ପ୍ରଦାନ କରାଯାଇପାରିବ । ସେହିଭଳି ଏହି ବୁଝାମଣା ପତ୍ର ଦୁଇ ଦେଶ ମଧ୍ୟରେ ନୀତିଗତ, କାର୍ଯ୍ୟକ୍ରମ ଓ ପ୍ରଯୁକ୍ତି ସଂକ୍ରାନ୍ତ ସୂଚନା ଆଦାନ ପ୍ରଦାନ ଦିଗରେ ଆବଶ୍ୟକତା ଅନୁସାରେ ବେଶ ସହାୟକ ହେବ । ଉପକାରିତା: ଏହି ବୁଝାମଣା ପତ୍ର ଉଭୟ ଭାରତ ଏବଂ ଫ୍ରାନ୍ସରେ ନିଜ ନିଜ କ୍ଷେତ୍ରରେ ଶକ୍ତି ସକ୍ରିୟତା ଏବଂ ସଂରକ୍ଷଣ ଜନିତ ସଚେତନତନା ବୃଦ୍ଧି ଏବଂ ଅଙ୍ଗାରକାମ୍ଳ ନିର୍ଗମନ ନିୟନ୍ତ୍ରଣ ଏବଂ ଜିଏଚଜି ଡ଼ାଟା ଉପଯୋଗ ମାଧ୍ୟମରେ ବିଶ୍ୱ ଆଏନଡ଼ିସି ନିର୍ଗମନକୁ ଟ୍ରାକିଂ କରିବା ଆଦି କାର୍ଯ୍ୟ ସଂପାଦନ କରିପାରିବ । ପୁନଶ୍ଚ ଏହା ଶକ୍ତି ସକ୍ରିୟତା ପ୍ରଯୁକ୍ତି କ୍ଷେତ୍ରରେ ଗବେଷଣା ଓ ବିକାଶ ତଥା ସେସବୁର ପ୍ରଦର୍ଶନ ଦିଗରେ ଉପକାରସିଦ୍ଧ ହୋଇପାରିବ । ବିଦ୍ୟୁତ ସରବରାହ ଦିଗରେ ଏହାର ଉପକାରିତା ଉପରେ ବିଶେଷ ଗୁରୁତ୍ୱ ଆରୋପ କରାଯାଉଛି ।
ଖାଉଟି ସୁରକ୍ଷା ସଂକ୍ରାନ୍ତ ଆନ୍ତର୍ଜାତିକ ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ଆଧୁନିକ ବ୍ୟବସାୟ ଶୈଳୀକୁ ଦୃଷ୍ଟିରେ ରଖି ପ୍ରସ୍ତୁତ ହେଉଛି ନୂଆ ଖାଉଟି ସୁରକ୍ଷା ଆଇନ ବିଭ୍ରାନ୍ତିକର ବିଜ୍ଞାପନ ବିରୁଦ୍ଧରେ କଡ଼ା ପ୍ରାବଧାନ ହେବ ତୁରନ୍ତ ଅଭିଯୋଗ ଶୁଣାଣି ପାଇଁ ଗଠନ ହେବ ଏକ୍ଜିକ୍ୟୁଟିଭ କ୍ଷମତାସଂପନ୍ନ କେନ୍ଦ୍ରୀୟ ଖାଉଟି ସୁରକ୍ଷା ପ୍ରାଧିକରଣ କ୍ରେତାଙ୍କ 70 ପ୍ରତିଶତ ରାଶି ‘ଏସ୍କ୍ରୋ’ ଏକାଉଣ୍ଟରେ ରଖିବେ ବିଲ୍ଡର ମନ୍ତ୍ରିମଣ୍ଡଳରେ ମୋର ସହଯୋଗୀ ଶ୍ରୀ ରାମବିଳାସ ପାଶୱାନ ମଦୋଦୟ, ଶ୍ରୀ ସି.ଆର.ଚୌଧୁରୀ ମହୋଦୟ, oadmap) ପ୍ରସ୍ତୁତ ହେବ । ମୋତେ ଆଶା ଅଛି ଯେ ଆମେ ଏହି ସମ୍ମିଳନୀ ମାଧ୍ୟମରେ ଏକ ଆଚଂଳିକ ସହଯୋଗକୁ ବ୍ୟବସ୍ଥିତକରଣ କରିବାରେ ସଫଳ ହେବା । ଏହି ସମ୍ମିଳନୀରେ ସାମିଲ ହୋଇଥିବା ଯୋଗୁ ମୁଁ ପୁଣିଥରେ ଆପଣମାନଙ୍କୁ ବହୁତ ବହୁତ କୃତଜ୍ଞତା ଜଣାଉଛି । ବହୁତ ବହୁତ ଧନ୍ୟବାଦ ।
ମାଳଦ୍ଵୀପ ଗସ୍ତ ପୂର୍ବରୁ ପ୍ରଧାନମନ୍ତ୍ରୀଙ୍କ ବକ୍ତବ୍ୟ

ମାଳଦ୍ୱୀପ ଗସ୍ତ ପୂର୍ବରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏକ ବିବୃତି ପ୍ରଦାନ କରିଛନ୍ତି ଯାହାକି ନିମ୍ନରେ ଦିଆଗଲା- “ଆମର ନିବିଡ଼ ଏବଂ ପଡ଼ୋଶୀ ବନ୍ଧୁ ରାଷ୍ଟ୍ର ମାଳଦ୍ୱୀପ ସାଧାରଣତନ୍ତ୍ରର ରାଜଧାନୀ ମାଲେ ଗସ୍ତ କରି ମୁଁ ଆନନ୍ଦିତ । ସେଠାରେ ନବ ନିର୍ବାଚିତ ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିଙ୍କ ଐତିହାସିକ ଶପଥଗ୍ରହଣ ସମାରୋହରେ ମୁଁ ଯୋଗଦେବି । ସଦ୍ୟ ସମାପ୍ତ ନିର୍ବାଚନରେ ତାଙ୍କର ବିଜୟ ପାଇଁ ମୁଁ ତାଙ୍କୁ ଭବ୍ୟ ଅଭିନନ୍ଦନ ଜଣାଉଛି । ଗଣତନ୍ତ୍ର, ଆଇନର ଶାସନ ଏବଂ ଏକ ସମୃଦ୍ଧ ଭବିଷ୍ୟତ ଦିଗରେ ମାଳଦ୍ୱୀପ ସାଧାରଣତନ୍ତ୍ର ଲୋକମାନଙ୍କ ଆକାଂକ୍ଷାକୁ ପ୍ରତିନିଧିତ୍ୱ କରୁଛି । ଭାରତ ଏବଂ ମାଳଦ୍ୱୀପ ଭାଗୀଦାରୀର ଦୃଢ଼ ଐତିହାସିକ ମୂଳଦୁଆ ରହିଛି, ଆମ ଲୋକମାନଙ୍କ ମଧ୍ୟରେ ଦୃଢ଼ ସମ୍ପର୍କ ଅଛି ଏବଂ ଶାନ୍ତି ଓ ସମୃଦ୍ଧିରେ ସେମାନଙ୍କ ସହଭାଗୀ ଆକାଂକ୍ଷା ରହିଛି । ସାମଗ୍ରୀକ ବିକାଶ ଲାଗି ମୋ ସରକାରଙ୍କ ଲକ୍ଷ୍ୟ “ସବକା ସାଥ ସବକା ବିକାଶ’ ଆମର ପଡ଼ୋଶୀମାନଙ୍କ ଆଡ଼କୁ ମଧ୍ୟ ସମ୍ପ୍ରସାରିତ ହୋଇଛି । ଭାରତରେ ଆମେ ଦୃଢ଼ ଭାବେ ଏକ ଗଣତାନ୍ତ୍ରିକ, ସମୃଦ୍ଧ ଏବଂ ଶାନ୍ତିପୂର୍ଣ୍ଣ ମାଳଦ୍ୱୀପ ସାଧାରଣତନ୍ତ୍ର ଦେଖିବାକୁ ଚାହୁଁଛୁ । ମିଷ୍ଟର ସୋଲିଙ୍କ ନୂତନ ମାଳଦ୍ୱୀପ ସରକାରଙ୍କ ପ୍ରତି ମୁଁ ମୋ ସରକାରଙ୍କ ଆଗ୍ରହ ବ୍ୟକ୍ତ କରିବାକୁ ଚାହୁଁଛି ଯେ ବିଶେଷ କରି ଭିତ୍ତିଭୂମି, ସ୍ୱାସ୍ଥ୍ୟସେବା, ଯୋଗାଯୋଗ ଏବଂ ମାନବ ସମ୍ବଳ ବିକାଶ କ୍ଷେତ୍ରରେ ଆମେ ସେମାନଙ୍କ ବିକାଶ ପ୍ରାଥମିକତାକୁ ବାସ୍ତବ ରୂପ ଦେବା ଲାଗି ନିବିଡ଼ ଭାବେ କାର୍ଯ୍ୟ କରିବୁ । ମୋର ବିଶ୍ୱାସ ଯେ ଏହି ଗସ୍ତ ଆମ ଦୁଇ ଦେଶ ମଧ୍ୟରେ ନିବିଡ଼ ସହଯୋଗ ଏବଂ ବିନିମୟର ଏକ ନୂତନ ଯୁଗ ଆରମ୍ଭ କରିବ ।”
ତେଲୁଗୁ ସୁପରଷ୍ଟାର କ୍ରିଷ୍ଣା ଗାରୁଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲୁଗୁ ସୁପରଷ୍ଟାର କ୍ରିଷ୍ଣା ଗାରୁଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି । କ୍ରିଷ୍ଣା ଗାରୁଙ୍କ ବିୟୋଗ ସିନେମା ଓ ମନୋରଞ୍ଜନ ଜଗତ ପାଇଁ ଏକ ବିରାଟ କ୍ଷତି ବୋଲି ଶ୍ରୀ ମୋଦୀ କହିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “କ୍ରିଷ୍ଣା ଗାରୁ ଜଣେ କିମ୍ବଦନ୍ତୀ ସୁପରଷ୍ଟାର ଥିଲେ । ବିଭିନ୍ନ ଭୂମିକାରେ ଅଭିନୟ ସାଙ୍ଗକୁ ଆକର୍ଷଣୀୟ ବ୍ୟକ୍ତିତ୍ୱ ଯୋଗୁଁ ସେ ଲୋକଙ୍କ ହୃଦୟ ଜିତି ପାରିଥିଲେ । ତାଙ୍କ ବିୟୋଗ ସିନେମା ଓ ମନୋରଞ୍ଜନ ଜଗତ ପାଇଁ ଏକ ବିରାଟ କ୍ଷତି । ଦୁଃଖର ଏହି ମୂହୁର୍ତ୍ତରେ @urstrulyMahesh ଓ ତାଙ୍କ ସମ୍ପୂର୍ଣ୍ଣ ପରିବାରକୁ ସମବେଦନା । ଓମ ଶାନ୍ତି ।”